കോടിമത ബോട്ട് ജെട്ടി റോഡില് യാത്ര ദുസ്സഹം കോട്ടയം : കോടിമത ബോട്ടുജെട്ടിയിലേക്കുള്ള റോഡ് തകര്ന്നു തരിപ്പണമായതോടെ യാച്ര ദുസ്സഹമായി. വര്ഷങ്ങള്ക്ക് മുന്പ് ടാറിംഗ് ഇളകി ശോച്യാവസ്ഥയിലാണ് റോഡ്. മഴ കനത്തതോടെ കുഴികളുടെ എണ്ണം പെരുകി. കുഴികളില് വെള്ളം കെട്ടിക്കിടക്കുന്നത് അപകടങ്ങള്ക്കും ഇടയാക്കുന്നു. കൊവിഡ് ലോക്ക് ഡൗണ് അവസാനിച്ച് വിനോദസഞ്ചാര മേഖല തുറന്നതോടെ കോടിമത ബോട്ടുജെട്ടിയിലേക്ക് ദിവസവും നിരവധി സഞ്ചാരികള് എത്തുന്നുണ്ട്. ജില്ലാ മൃഗാശുപത്രി, വെസ്റ്റ് പൊലീസ് സ്റ്റേഷന്, ഡി.ടി.പി.സി ഓഫീസ് എന്നിവിടങ്ങളിലേക്കും ഇതുവഴി വേണം എത്താന്. ദിവസവും നിരവധി വാഹനങ്ങളാണ് ഇതുവഴി കടന്നുപോകുന്നത്.